AlexejDobrolubov/national_council_slovak_2010 huggingface dataset:
94. schôdza NR SR - 3.deň - B. popoludní
Dátum: 2023-06-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

123. Ďakujem za slovo. Ďakujem všetkým za faktické pripomienky a reakcie vlastne na moje vystúpenie. Som rád, že aj pán poslanec Kuriak z OĽANO potvrdil, že sa mu otvára nožík vo vrecku, škoda, že tri a pol roka podporovali Budaja a schvaľovali všetky jeho nezmysly a hlasovali za všetky aj tie územia európskeho významu, ale možno lepšie nikdy ako.... alebo lepšie neskôr ako nikdy, aj keď je to tesne pred voľbami, tak dúfam, že je to úprimné. A čo sa týka Krajčího kolegu, alebo Krajčíra, pardon, no, ja som sa vulgárne nevyjadroval k pani podpredsedníčke vlády, len som sa pýtal a ja si myslím, ako sa cíti ten milión 300-tisíc žien, ktoré žije na vidieku, keď niekto ako podpredsedníčka vlády príde s takýmto návrhom zákona. Milión 300-tisíc žien je približne na vidieku, pán poslanec, tak ako sa cítia ony, keď sa nemôžu brániť? Tak som rád, že som tu bol aj ich hlasom a zastával som sa aj ich. Ďakujem.
94. schôdza NR SR - 3.deň - B. popoludní
Dátum: 2023-06-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

91. Ďakujem za slovo. Je to tak veľa, že úplne poviem len v krátkosti, že hlucháň je len zámienkou, to si povedzme na rovinu, každý, čo aspoň trošku má inteligenciu, tak vie, na čo to slúži. Viac sa vyjadrím v rozprave, lebo je to fakt tak veľa a som zvedavý, ako mi bude ministerka na to odpovedať alebo podpredsedníčka vlády, keď je tu ako odborník a predkladateľ zákona.
94. schôdza NR SR - 3.deň - B. popoludní
Dátum: 2023-06-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

77. Bývalý štátny tajomník, jeden či druhý, by mali ticho sedieť, tak ako to už raz spomínal Matovič, lebo svojich oponentov, ktorí majú iný názor, nemajú problém ísť udať na políciu a svedčiť, že ich brutálne napadli. To je môj prípad. Keby som nemal video záznam a zvukový záznam, tak tu dneska nesedím. Traja ľudia sa dohodli a takto sa rozhodli zlikvidovať konkurenciu, čo má iný názor. Druhá vec. Ani jeden národný park na Slovensku nespĺňa medzinárodné pravidlá. Ani jeden. Zonácia je v rozpore so zákonom, a vy v nej pokračujete napriek nevôli všetkých občanov. Ani jedna samospráva nedala súhlas. Koho záujmy hájite, pani podpredsedníčka vlády? Predseda výboru sa to správne spýtal. To, čo bolo predtým, bolo zlé, za Budaja, ale to, čo robíte vy, teraz volajú starostovia zo všetkých regiónov, čo sa chystá, že to chcete vyhlásiť na Úrade vlády v piatok, čo sa týka zonácie, Liptova a podobne. V piatok prídu protestovať. V utorok sú pred Národnou radou. Som zvedavý, ako sa k tomu chcete postaviť a ako to chcete vysvetľovať všetkým starostom, všetkým dotknutým obciam, všetkým občanom, že ako ste siahli na majetok. Vám nič nehovorí osobné vlastníctvo? Veľmi správne to podotkol predseda výboru. Absolútne nič? Ja sa pýtam, pri takomto zákone, kde je minister životného prostredia? (Reakcia z pléna.) A koho to zaujíma, že je v Bruseli? Koho to zaujíma, keď predkladá zákon, ktorý sa má dotknúť 50 % občanov Slovenskej republiky?! Jedného blázna sme sa zbavili bez vzdelania a druhý príde taký istý?
94. schôdza NR SR - 3.deň - B. popoludní
Dátum: 2023-06-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

65. Ďakujem za slovo. Som rád, že predrečník skritizoval niektoré veci aj z predchádzajúceho ministerstva, aj súčasného. Ja si myslím, že súčasné ministerstvo životného prostredia presne pokračuje v činnosti toho bývalého, a o neschopnosti bývalého ministra sa tu nemusíme ani rozprávať a o nevzdelaní a podobne a škoda, že tu nie je pri takomto zákone. Ale keby tu medvedíky – bylinožravce a vegetariáni – tancovali, tak tu je. Ale na druhej strane, Jaro, keď sme mu chceli vysloviť nedôveru, lebo bol neschopný a ty vieš, že bol neschopný, tak ste ho podržali. Tri a pol roka ste držali neschopného ministra všetci a tu máme ten výsledok! Ja sa pýtam, prečo si nebol napríklad minister ty, čo má zdravý sedliacky rozum, ale držíte tam neschopného človeka, ktorý nemá vzdelanie, nemá cit k ľuďom, je mu jedno, že zabije celý vidiek, a nástupca jeho je taký istý a teraz tu ideme plakať. Ale posledné vlády, si povedal správne, ale tri a pol roka ste zodpovední vy. Takže si to povedzme pravdu: áno, zlyhali sme.
94. schôdza NR SR - 3.deň - A. dopoludnia
Dátum: 2023-06-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

40. Ďakujem za slovo. Ja sa vrátim len k tej časti toho vystúpenia, kde sa hovorí, že 94 % tvrdí, že sú zo Sýrie. Predrečníčka reagovala tak na ministra, nemajú doklady, nevedia to dokázať. Zaujímavé je, že oni nevedia ani hlavné mesto Sýrie, keď sa ich spýtate. My sme boli v Holíči a pýtali sme sa ich na hlavné mesto Sýrie. Oni nevedeli ani ich hlavné mesto. To sú takí Sýrčania! A keď pán minister to nechce pochopiť, lebo mu jeho šéfka Lexmann chce byť za chrumkavú v Európskej únii aj jej najliberálnejšia strana KDH, viac ako Progresívne Slovensko, tak jemu to budeme zbytočne vysvetľovať, zbytočne to budeme vysvetľovať, lebo každý normálny človek so sedliackym rozumom dokáže zistiť, skade sú. Ale najjednoduchšie je povedať, všetci sú zo Sýrie. Ale pritom na jednoduchú otázku, keď neviete svoje hlavné mesto, tak ste viete skadiaľ, a nie zo Sýrie. A keď nemáte doklady, tak súhlasím s tým, čo povedala predrečníčka. Nemusíme stavať stanové mestečká alebo ich obmedziť na osobnej slobode, spravme presne to, čo Česi. Na hraniciach ich vrátime naspäť, čo nám v tom bráni? Keď tu bol Globsec, tak sme nemali problém uzatvoriť hranice. Ale to nehovorím o celej hranici, hlavne v tých inkriminovaných častiach, tej exponovanej časti, kde je problém. Neni tam problém dať aj vojakov a policajtov, uzavrú tú hranicu a keď vidia tí prevádzači, že tadeto majú problém sťažený, tak si nájdu inú cestu, a tým bude pokoj v južných okresoch a ľudia, občania sa tam nebudú báť. A o čo nám ide? O to, aby sa naši občania Slovenskej republiky, nech sú akejkoľvek národnosti, cítili bezpečne, o nič viac.
94. schôdza NR SR - 3.deň - A. dopoludnia
Dátum: 2023-06-15
Poslanec: Suja, Miroslav (-)
Druh vystúpenia: Vystúpenie s faktickou poznámkou

8. Ďakujem za slovo. Tak začnem odzadu. No, SaS, že nevedia, oni nevedia ani, aké sú základné potraviny, čo sme tu priamo počuli, ale vedia prepiť milión v Dubaji v bare. To vedia. A krútiť hlavou nad logickými vecami. A čo sa týka pána ministra Šimka, nominanta KDH, ja neviem, aké informácie alebo skade čerpal. Som rád, že to Milan vysvetlil. A neviem, kvôli akému dôvodu nám tu klame, či je neschopný, čo je problém, vzhľadom na vek, ospravedlňujem sa, či je senilný, alebo nám tu úmyselne klame. Ale ako môže tvrdiť, že 600 týždenne prechádza, keď len v Komárne, len v Komárne za jeden deň narátali 200. Tak neviem, kvôli čomu nám tu tieto čísla dáva a ako ich má podložené. Ja by som chcel potvrdiť alebo vyvrátiť informáciu, že Lexmann, manželka predsedu KDH a europoslankyňa za KDH, požiadala, aby minister nezasahoval a nebránil vstupu imigrantov, nech nám to, nech sa k tomuto vyjadrí. A takisto neviem dôvod, prečo keď raz imigranti nemajú zo Sýrie akože doklady a všetci tvrdia, že majú 14 rokov, prečo im to ministerstvo verí? Keď z dokázateľných území, z Ukrajiny, kde sa bojuje, každý príde s dokladom, sa preukáže a tu prichádzajú mladí muži vo veku okolo 30 rokov a ani jeden nemá doklad. Tak keď sa postavíme, že nemá doklad, automaticky ideš preč, lebo nevieš dokázať, či si zo Sýrie. Ja sa pýtam, ako to vie minister, že sú zo Sýrie? Vieme, koľko občanov ostalo v Sýrii? Vieme približne. Vieme, koľko asi ušlo? Vieme. Vieme, koľko utečencov je v Európe? Vieme. Tak skade sa naklonovali? Takže, pán minister, ešte raz. Klamete úmyselne alebo ste neschopný, alebo, pardon, k vášmu veku ste senilný. Každá z týchto možností, bez urážky, je veľmi zlá. Ak na to nemáte, tak sa vzdajte toho!
94. schôdza NR SR - 1.deň - B. popoludní
Dátum: 2023-06-13
Poslanec: Suja, Miroslav (-)
Druh vystúpenia: Vystúpenie s faktickou poznámkou

97. Ďakujem za slovo, pán predsedajúci. Pán minister, tu pán magister Matovič hovorí, že financie sú v nadpriemerne dobrom stave. V nadpriemerne dobrom stave hovoril a vy ste povedal, že, presný opak, že až nie sú v takom dobrom. Vás Matovič označil za klamára, tak ja si myslím, že poslanci aj občania Slovenskej republiky si zaslúžia vedieť, kto z vás je klamár. Či vy, alebo pán magister Matovič. Bol by som rád, keby ste mi jednoducho odpovedali, že kto má pravdu. Bez politikárčenia, bez všetkého.
90. schôdza NR SR - 15.deň - B. popoludní
Dátum: 2023-05-25
Poslanec: Suja, Miroslav (-)
Druh vystúpenia: Vystúpenie s faktickou poznámkou

141. Ďakujem za slovo, pán podpredseda. Tak kvôli mimovládke GLOBSEC vieme uzavrieť hranice, ale keď sme boli s kolegom Miňom Mazurekom v Holíči a videli sme tie tlupy a vlny migrantov, ktoré tam ohrozovali ľudí, ľudia sa báli chodiť do Lidla, báli sa ísť na benzínové pumpy, mamičky v kočíkoch, tak Mikulec tu hovoril, že to sa nedá, že to fyzicky nie je možné. Ale ako vidíme, dá sa to. Keď zasadá Bezpečnostná rada OSN, tak nevidím, že by zatvorili New York alebo Spojené štáty americké. Keď zasadá Európsky parlament, Rada ministrov a podobné nejaké organizácie, tak sa nezatvára celá Európa ani štát, v ktorej zasadá Európska Rada ministrov. Ale keď zasadá GLOBSEC, tak, samozrejme, uzavreme Slovensko, lebo sme banánová republika. Ukazujeme ten pocit sily a menejcennosti domácich obyvateľov. Tak sa pýtam, aký je rozdiel, o čo je dôležitejšia nejaká mimovládka GLOBSEC ako Bezpečnostná rada OSN. O nič! Takže o čo týmto ľuďom ide?! Keď sú ľudia ohrození, voláme migrantov, tak sa nedá. Ale keď pár papalášov z mimovládnej organizácie podporovaní rôznymi organizáciami z celého sveta, tak áno, uzavreme Slovensko. Ja neviem, koho záujmy háji táto vláda, ale ešte podľa mňa horšia ako tá predchádzajúca.
90. schôdza NR SR - 13.deň - A. dopoludnia
Dátum: 2023-05-23
Poslanec: Suja, Miroslav (-)
Druh vystúpenia: Vystúpenie s faktickou poznámkou

11. Ďakujem za slovo. Tak vážení kolegovia v SaS-ke, vy ste naozaj fenomén! Na jednej strane si dáte Hlinu na kandidátku, na druhej strane kritizujete zákon, ktorý je jeden z hlavných pilierov tohto pána bývalého predsedu KHD. Som zvedavý, ako to on bude vysvetľovať svojim voličom a aj vy. Vy tu hovoríte alebo predrečník hovoril, že môže dôjsť k ohrozeniu života ženy. Áno, s tým sa dá súhlasiť, môže. Ale keď vieme, že je ohrozený život dieťaťa, tak vaša kolegyňa nemá problém povedať, Cigániková, že nedajme mu liek, lebo je drahý. Radšej zachráňme 2 milióny iných detí. Čo je, samozrejme, sprostosť. Tak na jednej strane vám nevadí, keď choré dieťa nedostane liek, lebo je drahý a zomrie, ale na druhej stane tu hovoríte, že môže byť ohrozený život ženy. Tak koho chcete chrániť? Život dieťa vám je ukradnutý, podľa tohto, podľa pani Cigánikovej, že by to mali byť tabuľky. Ale tu vám neni život ženy ukradnutý. Ste takí pokrytci ako nič, že liek je drahý, ale milión v Dubaji prepiť so Sulíkom nie je problém, to je úplne v pohode. Viete, vyhovárať sa, že sa nedá vyviesť alkohol, preto máme tam zastupiteľstvo, ktoré to mohli používať niekoľko rokov, paráda. A viete, čo je vrchol vášho farizejstva? Že vy prijímate také zákony, takéto nepodporte, ale také zákony, kde dokážete prihrať miliardárom ďalšie milióny ako tomu českému miliardárovi, že pán Sulík?! On ešte vám poďakuje v novinách. Sulík predloží zákon a český miliardár sa nahrabe. A ešte predloží zákon a ešte sa vám poďakujem. Tlač 1606, pán Sulík, tlač 1606, predkladal ho váš vedľa stojaci. Takže tak. A on sa vám poďakuje, pán Sulík, takže toto je tá SaS-ka, miliardárom pomáhať, Halgašová reťazcom a podobne, deťom lieky nedať, ale kritizovať iný zákon. Tak buďte aspoň ticho, keď máte toho Hlinu na kandidátke.
90. schôdza NR SR - 9.deň - B. popoludní
Dátum: 2023-05-16
Poslanec: Suja, Miroslav (-)
Druh vystúpenia: Vystúpenie s faktickou poznámkou

54. Ja by som chcel len doplniť kolegu Milana Mazureka, že týmto opatrením, keď sa schváli tento zákon, tak máme vypočítané, že ceny potravín by mohli klesnúť o 25 %. Tak si myslím, že to neni až také zanedbateľné. Si myslím, že to je dosť slušné. A keď sme tu videli, že niekto tu bojoval dva dni za pomoc matkám, ktoré majú osemčlennú rodinu, tak si predstavte, že 25 % osemčlenná rodina ušetrí na potravinách.
94. schôdza NR SR - 3.deň - A. dopoludnia
Dátum: 2023-06-15
Poslanec: Saková, Denisa (-)
Druh vystúpenia: Vystúpenie s faktickou poznámkou

50. Ďakujem veľmi pekne za slovo. Ja by som len reagovala na faktické poznámky. Pán poslanec Mazurek, povedala som, že ďakujem pánovi ministrovi, že sa zdržal. Áno, ďakujem mu, že sa aspoň zdržal, pretože mali sme aj debatu s pánom ministrom a mali sme takú pochybnosť, či ide, alebo nejde zahlasovať za tento migračný pakt vzhľadom na to, že dal deň pred schôdzou alebo deň pred ministerským stretnutím status, kde nebola jeho pozícia jasná. A čo sa týka celého toho zhrnutia, ešte raz zopakujem, 94 % ľudí, nelegálnych migrantov, ktorí sú na našom území, ako pán minister povedal, vraj sú zo Sýrie. Ešte raz zopakujem, všetci tvrdia, že sú zo Sýrie, tých 94 %, pretože chcú štatút vojnového utečenca. A myslíme si, že to tak nie je, a preto by sa mali skutočne preverovať ich doklady, ktoré vo veľa prípadoch alebo v drvivej väčšine vôbec nemajú, a mali by sa po dobu toho, že overujete ich totožnosť, zaistiť a obmedzovať na slobode. Pán Potocký, preplatiť náklady na ďalšie ubytovacie kapacity alebo, respektíve vytvorenie zaisťovacích centier z EÚ je pekná myšlienka, môžme o ňom s EÚ rokovať, ale myslím si, že vzhľadom na aktuálnosť situácie a operatívnosť riešenia a vzhľadom na to, že máme ministerstvo vnútra podľa ústavy a podľa kompetenčného zákona, pardon, má povinnosť chrániť zdravie, životy a majetky občanov, tak musí zatiaľ tieto náklady financovať zo svojho rozpočtu. A celkovo na záver by som povedala, nerobme pull effect, to znamená, nedávajme pozvánku prevádzačom poďte cez nás . Robme dostatočné opatrenia na odradenie migrácie cez Slovensko. Ďakujem.
78. schôdza NR SR - 18.deň - B. popoludní
Dátum: 2023-01-26
Poslanec: Saková, Denisa (-)
Druh vystúpenia: Vystúpenie s faktickou poznámkou

32. Ďakujem veľmi pekne za slovo. Vážení kolegovia, od septembra tu máme menšinovú vládu, od decembra tu máme odvolanú vládu, vládu v demisii. Pani prezidentka chce čo najskôr predčasné parlamentné voľby, predseda Národnej rady takisto chce čo najskôr predčasné parlamentné voľby, celá verejnosť jednoznačne je za čo najskôr, aby sa parlamentné voľby konali. No koaliční lídri sa napriek tomu dohodli na september a expremiér Eduard Heger na to povedal, že on ešte potrebuje mať čas, aby dokončil svoje reformy. Reformy, na ktoré mal skoro 3 roky, na ktoré mal ústavnú väčšinu, a pred našimi očami sme videli, že na každej jednej reforme sa tu poslanci Národnej rady dohádali. Nie, pán expremiér, Slovensko už nech vaše reformy, neprosíme si ich. Slovensko chce stabilnú, silnú a hlavne kompetentnú vládu.
78. schôdza NR SR - 16.deň - B. popoludní
Dátum: 2023-01-24
Poslanec: Saková, Denisa (-)
Druh vystúpenia: Vystúpenie s faktickou poznámkou

87. Ďakujem veľmi pekne za slovo. Áno, pán predseda, veľmi správne si to povedal, Slovensko má patriť k vyspelým demokratickým krajinám, a preto by sme tak všetci poslanci Národnej rady mali aj pracovať. Ale ako to tu vidíme, tak jednoducho my sa nemôžme dohodnúť na ústavnom riešení tejto krízy a nemôžme sa dohodnúť ani na predčasných parlamentných voľbách, na ich termíne. A hlavne treba pripomenúť jednu dôležitú vec, keď nám koalícia začala vyčítať, že nám pošle účet za referendum, tak treba povedať, že tým, že od roku 2021 hlavne koaliční poslanci nechceli splniť výtku, ktorú nám poslal Ústavný súd, tak tam treba rozrátať náklady za referendum. No a v neposlednej rade, keď sa na to pozeráme cez prizmu posledných dvoch-troch dní, tak zisťujeme, že koalícia si kladie ešte ďalšie podmienky, aby ústavný zákon neprešiel, a to sú podmienky, ako tu zostať nielen v tomto volebnom období, ale aj v tom ďalšom volebnom období a možno ešte v ďalšom. A treba len, aby tie predčasné parlamentné voľby boli, a občania dajú vysvedčenie hlavne tej koalícii, čo s nimi robila tri roky, a hlavne ako ešte v závere sa snažila všetky tieto pozície, ktoré tu má, si udržať čo najdlhšie. Ďakujem.
77. schôdza NR SR - 1.deň - A. dopoludnia
Dátum: 2022-11-15
Poslanec: Saková, Denisa (-)
Druh vystúpenia: Vystúpenie s faktickou poznámkou

166. Ďakujem veľmi pekne za slovo. A, vážený pán kolega Šeliga, bolo tu, odznelo tu z vašich úst, že ja a pán poslanec Fico sme nereagovali nejakými opatreniami alebo nejakými našimi skúsenosťami na to, aby sme pomohli súčasnej situácii. Tak len aby ste vedeli, 29. 9. sa uskutočnil branno-bezpečnostný výbor, na ktorý prišiel pán Mikulec a prišiel pán policajný prezident. Dovtedy sme... aj po výbore sme z ich úst počuli, na vine je minister vnútra český, na vine je minister vnútra maďarský, policajný prezident maďarský a Slovenská republika, ministerstvo vnútra koná. Všetky ostatné otázky nevedeli zodpovedať. Keď som sa pýtala, koľko pos... koľko policajtov sme poslali na maďarsko-srbskú hranicu na základe bilaterálnych zmlúv - nula, či sme zriadili hliadky na maďarskom území spoločné - nula. Keď som sa pýtala, či rokovali o readmisnej dohode s Českou republikou, pretože to má na starosti kancelária ministerstva vnútra - nie, neboli s nimi, ani s ministrom vnútra českým, ani s maďarským. Následne potom sa stretávali. Keď sme sa pýtali, čo robí Národná jednotka boja proti nelegálnej migrácii, koľko zaistili za posledné období migrantov, to bolo veľmi malé číslo. Na základe toho... ešte nás pozvali do Medveďova, ktorý bol naplnený na 60 %, pritom hovorili, že nemôžu nikoho zaistiť. Dokonca ešte aj policajný prezident povedal, že nemá žiadnu zmenu výkonu služby a nenasadzuje sily a prostriedky krajských riaditeľstiev, na čo sme ho upozornili, že treba kontrolovať dopravné tepny. Bola som v relácii s pánom poslancom Kyselicom, kde som jasne povedala, že kontrolujme dopravné tepny, lebo cez Dunaj nám sem neplávajú. Tak teraz ich kontrolujeme, ale asi nie dobre, keď v Kalnej nad Hronom už boli dvakrát záse... záchyty, takže len kľudne povedzte, my zvoláme ďalší branno-bezpečnostný výbor a povieme pánovi ministrovi aj prezidentovi, čo ďalej treba robiť. Ďakujem.
77. schôdza NR SR - 1.deň - A. dopoludnia
Dátum: 2022-11-15
Poslanec: Saková, Denisa (-)
Druh vystúpenia: Vystúpenie s faktickou poznámkou

92. Ďakujem veľmi pekne všetkým kolegom za ich faktické poznámky. A zhrnula by som vec, ktorá tu odznela od nich všetkých. A je to nielen moja domnienka, ale myslím si, že domnievame sa to úplne správne všetci, že také vzťahy v rámci V4, ako sú dnes medzi jednotlivými ministrami vnútra, ale myslím si, že aj na operačnej a policajnej úrovni, sú také napäté ako nikdy predtým neboli, čo skutočne obmedzuje veľmi potrebné globálne riešenie v regióne V4 a aj na európskej úrovni. A dovolím si tvrdiť, že táto hanba, ktorú Slovensko zažíva, je preto, že Slovenská republika stráca reputáciu u svojich susedných partnerov a reputáciu seriózneho, konštruktívneho a vypočítateľného partnera, s ktorým možno viesť rozumnú, rozumnú debatu a diskusiu a hľadať spoločné najlepšie riešenia pre región V4. Ďakujem veľmi pekne.
71. schôdza NR SR - 1.deň - B. popoludní
Dátum: 2022-09-13
Poslanec: Saková, Denisa (-)
Druh vystúpenia: Vystúpenie s faktickou poznámkou

90. Ďakujem veľmi pekne za slovo, pán predsedajúci. Matúš, absolútne si to vystihol s pasážou, kedy si povedal, že podržaním ministra Mikulca vo funkcii absolútne nepomôže tejto situácii, v ktorej sa Slovensko momentálne nachádza, a že tento sen o tej antikorupčnej vláde sa im absolútne rozpadá. Ja by som dodala, že nielen sen o antikorupčnej vláde, ale celkovo sen o vládnutí sa im rozpadá, a keď už by sme mali dať prídavky tejto vláde, ktorá dnes ešte momentálne vládne na Slovensku, tak by bola určite okrášlená tými prídavnými menami ako devastujúca, zničujúca a jedna bezcharakterná neľudská vláda. Ďakujem pekne.
71. schôdza NR SR - 1.deň - B. popoludní
Dátum: 2022-09-13
Poslanec: Saková, Denisa (-)
Druh vystúpenia: Vystúpenie s faktickou poznámkou

78. Ďakujem veľmi pekne za slovo, pán predsedajúci. Ďakujem kolegom za faktické poznámky. Pani Majorová Garstková, taká maličká oprava. Tie plány, o ktorých hovoríte, bol v rok 2013 - 2014. Vtedy nebolo ministerstvo vnútra pod mojím vedením, nevadí. Druhá vec, že žiadne to výcvikové centrum tam ani nie je doteraz, lebo asi tam to ani nikto nechcel. Ďalej v tej CPZ, ja som rada, že máte v Kežmarku konečne CPZ, len neviem, či ju budete mať plnú, keďže tam máte taký podstav policajtov, že ani neviem, kto tých ľudí do tej CPZ bude dávať, keďže ani hliadky neviete postaviť na vašom okrese. Ale keďže ste kamarátka s pánom Mikulcom, tak snáď niečo vybavíte pre ten Kežmarok... (Prerušenie vystúpenia predsedajúcim.) Kollár Boris, predseda NR SR 79. Prepáčte, ja vás preruším. Pán poslanec, viete dobre, že nesmieme fotiť v sále. Ešte raz a dám vás vykázať. Prosím pekne, pani poslankyni Sakovej vráťte ešte raz 2 minúty a ja sa ospravedlňujem, že som vás musel prerušiť, ale porušovali poriadok. Saková, Denisa, poslankyňa NR SR 80. Ďakujem veľmi pekne a, pán poslanec... (Prerušenie vystúpenia predsedajúcim.) Kollár Boris, predseda NR SR 81. Pardon, takže bola v tom ešte aj pani poslankyňa Tabák. Vás sa to týka rovnako. Prepáčte, chcel som vám povedať, že dneska veľmi dobre vyzeráte. Sekne vám to. Pre mňa ste dnes princezná. Nech sa páči. Saková, Denisa, poslankyňa NR SR 82. Ďakujem veľmi pekne, pán predsedajúci. Ďakujem za tie dve minúty, teda. Pán poslanec Kremský, ono viete troška cynické je rozprávať o tom, že som z Nitry. Keď sa moji rodičia raz rozhodli, že bude mama rodiť v Nitre, tak to nerozhodol pán Bödör, ale moji rodičia. To je prvá vec a druhá je, keď sa tu obraňujete tým, čo povedal pán Bernard Slobodník. Myslíte toho pána Slobodníka, ktorý sa pýtal svojich kolegov, aby si na niečo spomenuli, pretože on si nič nepamätá a musí niečo povedať na špeciálnej prokuratúre, aby sa zahladili všetky jeho trestné činy? Tak to už je fakt argument. No a na pána Pročka ani nebudem reagovať. Ďakujem veľmi pekne.
67. schôdza NR SR - 1.deň - B. popoludní
Dátum: 2022-06-16
Poslanec: Saková, Denisa (-)
Druh vystúpenia: Vystúpenie s faktickou poznámkou

84. Ďakujem veľmi pekne za slovo. Pán predseda, ja môžem povedať, že v niekoľkých bodoch si presne zhrnul podstatu tej veci, o ktorom, alebo respektíve o ktorých tu dnes sa bavíme v súvislosti s odvolaním ministra hospodárstva pána Sulíka. Po prvé v tom, že zasiahla Slovensko kríza, bezprecedentná kríza a nezasiahla len Slovensko, ale celú Európu, ale dokonca celý svet, a presne tak, ako iné krajiny bojujú s touto krízou, tak aj naša vláda by s touto krízou mala bojovať, a preto vieme dnes adresne povedať, čo naša vláda robí a čo naša vláda nerobí. A druhý bod, ktorý si jednoznačne sprioritizoval bolo, že traja zodpovední ľudia, ktorí sú na Slovensku vo vláde, a je to premiér, je to minister hospodárstva, ktorý má funkciu vicepremiéra pre ekonomiku, ešte raz opakujeme, vicepremiér pre ekonomiku, pre niektorých kolegov z SaS, a je to minister financií, ktorí tu majú robiť zásadné opatrenia, aby slovenská ekonomika a hlavne Slovensko nebolo v takej situácii, v akej dneska Slovensko je. A keď už sa bavíme o vicepremiérovi pre ekonomiku, tak skutočne nevideli sme tu doteraz žiadnu radu, ktorá by zasadala pod jeho vedením, ktorá by navrhovala rôzne opatrenia a dnes sa tu bavíme len o jeho pôsobení ako ministra hospodárstva. A keď už sa bavíme, teda ako ostatní kolegovia z SaS hovoria, o jeho pôsobení ako ministrovi hospodárstva, tak treba povedať, že Richard Sulík, čo sa týka Bruselu, a ak tu bola možnosť niečo dojednať v Bruseli, tak nespravil nič a zlyhal na plnej čiare. Pretože ceny benzínu a ceny nafty obetoval za to, že rozpráva tu o nejakých podnikateľských kilečkách a podobných opatreniach, ale, žiaľbohu, z toho on nemôže vyjsť ako kompetentný minister, keď tankujeme najdrahší benzín a najdrahšiu naftu z pomedzi všetkých európskych štátov. Ďakujem.